**บันทึกข้อความ**

ส่วนราชการ สำนักปลัด เทศบาลตำบลก้อ

ที่ ลพ 55601/ วันที่ 1 กันยายน 2562

เรื่อง รายงานผลการดำเนินการตามนโยบายและกลยุทธ์ด้านการบริหารและการพัฒนาทรัพยากรบุคคล

 ระยะ 3 ปี (พ.ศ.2561 - 2563)

............................................................................................................................................................................

 เรียน นายกเทศมนตรีตำบลก้อ

 ตามที่เทศบาลตำบลก้อ ได้ดำเนินการกำหนดนโยบายและกลยุทธ์ด้านการบริหารและการพัฒนาทรัพยากรบุคคล ระยะ 3 ปี (พ.ศ.2561-2563) เพื่อใช้เป็นแนวทางในการบริหารทรัพยากรบุคคล

 บัดนี้ ได้ดำเนินการตามนโยบายและกลยุทธ์เป็นที่เรียบร้อยแล้ว จึงขอรายงานผลการดำเนินการตามนโยบายและกลยุทธ์ด้านการบริหารและการพัฒนาทรัพยากรบุคคล ระยะ 3 ปี (พ.ศ.2561 - 2563)

จึงเรียนมาเพื่อโปรดทราบ



 (ลงชื่อ)...................................................

 (นางสาววิภาพร ปัญญา)

 นักจัดการงานทั่วไป

ความเห็นของหัวหน้าสำนักปลัด

............................................................................................................................................................................

............................................................................................................................................................................



(ลงชื่อ)...................................................

 (นางสาวทิฐินันท์ พิพิธเสถียรกุล)

 หัวหน้าสำนักปลัด

ความเห็นของปลัดเทศบาล

............................................................................................................................................................................

............................................................................................................................................................................

(ลงชื่อ)...................................................

 (นางสาวจตุพร จาตา)

 รองปลัดเทศบาล รักษาราชการแทน

 ปลัดเทศบาลตำบลก้อ

ความเห็นของนายกเทศมนตรีตำบลก้อ

............................................................................................................................................................................

............................................................................................................................................................................



 (ลงชื่อ)............................. ......................

 (นายชุมพร มะโน)

 นายกเทศมนตรีตำบลก้อ

**สรุปผลการดำเนินการนโยบายและกลยุทธ์ด้านการบริหารและการพัฒนาทรัพยากรบุคคล**

**ระยะ 3 ปี (พ.ศ.2561-2563)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 1.นโยบายด้านการบริหาร

 การดำเนินการจัดทำแบบประเมินการปฏิบัติงานระหว่างผู้บริหาร หัวหน้าส่วนราชการ พนักงานเทศบาล พนักงานครูเทศบาล และพนักงานจ้าง เพื่อเป็นการกระจายอำนาจสู่ผู้บังคับบัญชา ซึ่งแบบประเมินได้ใช้แนวทางในการปฏิบัติงานตามภารกิจหน้าที่ความรับผิดชอบ สมรรถนะของบุคคลในการทำงาน ซึ่งผู้บังคับบัญชาจะเป็นผู้ประเมินผลการปฏิบัติงานและได้ทราบถึงปัญหา อุปสรรค และให้คำแนะนำ ปรับปรุงแก้ไขอย่างต่อเนื่อง โดยมุ่งเน้นการทำงานให้เกิดประสิทธิภาพให้ความคุ้มค่าเกิดประโยชน์สูงสุดในการให้บริการประชาชนในเทศบาลตำบลก้อ

 2.นโยบายด้านอัตรากำลังและการบริหารอัตรากำลัง

 การดำเนินการยังคงเดิมตามแผนอัตรากำลัง 3 ปี ไม่มีการปรับปรุงแผนอัตรากำลัง 3 ปี เนื่องจากตามแผนอัตรากำลังมีตำแหน่งว่างอยู่หลายอัตรา ได้มีการประชาสัมพันธ์การรับโอน (ย้าย) พนักงานเทศบาลแล้ว แต่ไม่มีพนักงานเทศบาลประสงค์โอน (ย้าย) มาเลยและเพื่อเป็นการบริหารภาระค่าใช้จ่ายเกี่ยวกับเงินเดือนและประโยชน์ตอบแทนอื่น ให้ไม่เกินร้อยละ 40% ก็ยังคงมีการประชาสัมพันธ์การรับโอน (ย้าย) ในตำแหน่งเดิมซึ่งเป็นตำแหน่งที่จำเป็นและมีความต้องการอยู่ต่อไป

 3.นโยบายด้านการสรรหา พัฒนา เก็บรักษา และการใช้ประโยชน์ของบุคลากร

 1) ด้านการสรรหา (Recruitment) ดำเนินการวางแผนอัตรากำลัง

 -มีการดำเนินการประชาสัมพันธ์การรับโอน (ย้าย) พนักงานเทศบาล

 -มีการรับสมัครพนักงานจ้างตามภารกิจ

 2) ด้านการพัฒนา (Development)

 -มีการดำเนินการส่งบุคลากรเข้ารับการอบรมตามตำแหน่งหน้าที่ความรับผิดชอบของตนเองในภารกิจและหน้าที่ตามแผนพัฒนาบุคลากร

 3) ด้านการรักษาไว้ (Utilization)

 -มีการดำเนินการจูงใจ สร้างขวัญกำลังในการทำงาน เช่น การให้เงินประโยชน์ตอบแทนพิเศษ การมอบใบประกาศเกียรติคุณสำหรับพนักงานเทศบาลฯ

 4) ด้านการใช้ประโยชน์ (Utilization)

 -มีการให้ร่วมมือกันในการบริหารทรัพยากรบุคคลอย่างเป็นระบบแจ้งให้บุคลากรเข้าถึงช่องทางการรับทราบข้อมูลด้านการบริหารทรัพยากรบุคคล รวมทั้งควบคุม กำกับ ดูแลให้ปฏิบัติราชการอย่างมีประสิทธิภาพ

 4.นโยบายด้านการสร้างและพัฒนาระบบการบริหารจัดการองค์ความรู้

 -มีการให้ความรู้และความเข้าใจให้กับบุคลากรเกี่ยวกับกระบวนการและคุณค่าของการจัดการความรู้

 -มีการส่งเสริมและสนับสนุนวัฒนธรรมขององค์กรที่เอื้อต่อการแบ่งปันและถ่ายทอด

 -มีการส่งเสริมให้มีการพัฒนาระบบจัดการความรู้ เพื่อให้บุคลากรสามารถเข้าถึงองค์ความรู้ต่างๆขององค์กรและเกิดการแลกเปลี่ยนเรียนรู้ได้อย่างมีประสิทธิภาพ

 -มีการจัดทำ “แผนการจัดการความรู้” ทั้งเป็นเอกสารและลงรายละเอียดไว้ในเว็บไซต์ของเทศบาลตำบลก้อ

-2-

 5.นโยบายด้านภาระงาน

 -มีการดำเนินกำหนดมีการกำหนดภาระงานของบุคคลทุกคนอย่างชัดเจน ตามประเมินผลการปฏิบัติงาน คู่มือการปฏิบัติงานของทุกปี

 -มีการประชุมบุคลากรภายในเพื่อเป็นการรายงานผลการดำเนินงาน การแก้ไขปัญหาอุปสรรคและปรับปรุงภาระงานประจำทุกเดือน

 -มีคำสั่งการแบ่งงานและกำหนดหน้าที่ความรับผิดชอบของส่วนราชการในเทศบาลตำบลก้อ แยกเป็นส่วนราชการ และให้มีการทบทวนการปฏิบัติหน้าที่ทุกรอบการประเมิน หรือเมื่อมีภาระงานเปลี่ยนแปลงไปจากเดิม

 6.นโยบายด้านระบบสารสนเทศ

 -มีการดำเนินการจัดทำฐานข้อมูลด้วยระบบคอมพิวเตอร์เชื่อมโยงข้อมูลเพื่อใช้ร่วมกัน มีการปรับปรุงฐานข้อมูลที่รับผิดชอบให้เป็นปัจจุบันอย่างสม่ำเสมอ โดยให้ปฏิบัติตามแผนแม่บทสารสนเทศของเทศบาลตำบลก้อ มีการประชาสัมพันธ์ผ่านเทคโนโลยีสารสนเทศอย่างต่อเนื่อง

 7.นโยบายด้านการมีส่วนร่วมในการบริหาร

 -มีการประชุมหัวหน้างานกับผู้อำนวยการกองเพื่อเป็นการรายงานผลติดตาม และร่วมแก้ไขปัญหา อุปสรรค ตลอดจนร่วมให้ข้อเสนอแนะต่อการบริหารของหน่วยงานเป็นประจำ

 -มีการประชุมประจำเดือน เพื่อแจ้งนโยบายแนวทางปฏิบัติในการทำงาน เป้าหมาย ในการทำงานร่วมกันระหว่างผู้บริหารและพนักงานทุกคน

 8.นโยบายด้านการพัฒนาทรัพยากรบุคคล

 -มีการสนับสนุนส่งเสริมพัฒนาทรัพยากรบุคคลเพื่อเพิ่มขีดความสามารถในการปฏิบัติงานอย่างต่อเนื่องด้วยการส่งบุคลากรเข้ารับการอบรมในหลักสูตรต่างๆ ที่สอดคล้องกับแผนพัฒนาบุคลากร สนับสนุนให้บุคลากรได้รับการศึกษาต่อในระดับที่สูงขึ้น มีการติดตามประเมินผลการพัฒนาบุคลากรทั้งด้านทักษะวิชาการและการรอบรู้และนำผลมาเป็นแนวในการปรับปรุงการพัฒนาบุคลากรให้มีประสิทธิภาพอย่างต่อเนื่อง โดยให้งานการเจ้าหน้าที่ จัดทำแผนพัฒนาบุคลากรให้สอดคล้องกับแผนอัตรากำลัง 3 ปี (พ.ศ.2561-2563)

 9.นโยบายด้านการเงินและงบประมาณ

 -มีการดำเนินการตั้งงบประมาณเพื่อพัฒนาบุคลากร

 10.นโยบายด้านการทำนุบำรุงศิลปวัฒนธรรม

 -มีกิจกรรมด้านการทำนุบำรุงศิลปวัฒนธรรมของท้องถิ่น ดำเนินการให้ผู้บริหารและบุคลากรตระหนักในกิจกรรมด้านการทำนุบำรุงศิลปวัฒนธรรมที่นำไปสู่การสร้างสรรค์ รวมทั้งการอนุรักษ์ ฟื้นฟู สืบสานประเพณีและวัฒนธรรม

 11.นโยบายคุณธรรมจริยธรรมเทศบาลตำบลก้อ

 -มีนโยบายให้พนักงานเทศบาล ลูกจ้างประจำ และพนักงานจ้างของเทศบาลมีหน้าที่ดำเนินการยึดมั่นในค่านิยมหลักของมาตรฐานจริยธรรม